laion/Wikipedia-Exotic huggingface dataset:
ג'ובייל

ג'ובייל (בערבית: الْجُبَيْل; תעתיק מדויק: אלְגֻ'בַּיְל) היא עיר נמל במחוז א-שרקייה שבמזרח ערב הסעודית, השוכנת על חוף המפרץ הפרסי. העיר היא ביתה של חברת הפטרוכימיה הגדולה במזרח התיכון והרביעית בגודלה בעולם, SABIC (אנ'), ושוכנת בה גם עיר התעשייה הגדול ביותר בעולם. יש לה את פרויקט המים והחשמל העצמאי הגדול בעולם המייצר 2743.6 מגה-ואט של חשמל ו-800,000 מ"ק מים מדי יום. ג'ובייל כוללת את העיר העתיקה של ג'ובייל, שהייתה כפר דייגים קטן עד 1975, ואת אזור התעשייה. העיר התעשייתית ג'ובייל הוא פרויקט ההנדסה האזרחית הגדול ביותר בעולם כיום. בשנת 1975, ממשלת סעודיה קבעה את ג'ובייל כאתר לעיר תעשייתית חדשה, עם התרחבות ותיעוש מהירים. אזורי התעשייה והמגורים החדשים נקראו עיר התעשייה ג'ובייל (בערבית: مدينة الجبيل الصناعية; תעתיק: מדינת אלג'ביל אלצנאעיה). על פי מפקד האוכלוסין האחרון משנת 2022, התגוררו בג'ובייל 474,679 בני אדם, מה שהופך אותה לעיר השלישית בגודלה במחוז א-שרקייה, אחרי דמאם והופוף. לעיר ג'ובייל יש שורשים עתיקים. התיישבות אנושית ראשונה במקום תועדה לפחות לפני 7,000 שנים, כאשר אנשי דילמון — שהציוויליזציה שלהם הקרינה במעלה ובמורד חופי המפרץ הפרסי — הקימו שם יישוב. האתר הארכאולוגי מגדל א-טוויה נבנה בסביבות 1928 והיה מקור מים מרכזי עבור ג'ובייל. בספטמבר 1933, ג'ובייל קיבלה מידת פרסום כאתר הנחיתה של צוות הגאולוגים הראשון שחיפש נפט בערב הסעודית. עיר התעשייה ג'ובייל, היא עיר התעשייה הגדולה בעולם, והיא הוקמה בשנת 1975. היא משתרעת על פני 1,016 קילומטרים רבועים וכוללת מתחמי תעשייה, נמל ומתחמי נמל מרכזיים. היא תורמת לכ-7% מהתמ"ג של ערב הסעודית. בכטל החלה לעבוד על פרויקט עיר התעשייה ג'ובייל לפני יותר מ-40 שנה ועדיין עובדת בג'ובייל כעת. בכטל ניהלה את פרויקט ג'ובייל מאז תחילתו באמצע שנות ה-70, ובשנת 2004 הוועדה המלכותית לג'ובייל וינבוע ביקשה מהחברה לנהל את ג'ובייל II, הרחבה של 3.8 מיליארד דולר של אזורי התעשייה והמגורים של העיר. אתר האינטרנט הרשמי של ג'ובייל מדיה וקבצים בנושא ג'ובייל בוויקישיתוף ג'ובייל, באתר אנציקלופדיה בריטניקה (באנגלית) Eastern Region Region (Saudi Arabia): Places in Governorates - Population Statistics, Charts and Map, citypopulation.de The World's Largest Industrial Areas - WorldAtlas, worldatlas.com Jubail Industrial City, meed.com ערך זה הוא קצרמר בנושא גאוגרפיה של ערב הסעודית ובנושא יישובים במזרח התיכון. אתם מוזמנים לתרום לוויקיפדיה ולהרחיב אותו.
בית הספר לעסקים של אוניברסיטת סטנפורד

בית הספר לעסקים של אוניברסיטת סטנפורד (באנגלית: Stanford Graduate School of Business, או בקיצור: סטנפורד GSB) הוא בית הספר למנהל עסקים של אוניברסיטת סטנפורד, אוניברסיטת מחקר פרטית בסטנפורד, קליפורניה, ארצות הברית. במשך כמספר שנים בית ספר זה היה בית הספר לעסקים הסלקטיבי ביותר בארצות הברית, שקיבל רק כ-6% מהמועמדים. סטנפורד GSB מציע תואר שני במנהל עסקים (MBA), תוכנית MSx (MSx בניהול למנהלים באמצע הקריירה) ותוכנית דוקטורט המשתפת פעולה עם הפקולטות למדעי כדור הארץ, חינוך, הנדסה, משפט ורפואה בסטנפורד. בית הספר נוסד בשנת 1925 כאשר הנאמן הרברט הובר הקים ועדה המורכבת מוואלאס אלכסנדר, ג'ורג' רולף, פול שופ, תומאס גרגורי ומילטון אסברג כדי להבטיח את הכספים הדרושים להקמת בית הספר. וילארד הוצ'קיס הפך לדיקן הראשון של סטנפורד GSB. הספרייה נחנכה רשמית ב-3 באפריל 1933. הספרייה הוקמה עם כ-1,000 כרכים ודוחות מגוונים. ג'ונתן לוין מונה לדיקן ה-10 של בית הספר בספטמבר 2016. סטנפורד GSB מציעה תוכנית מסורתית לתואר שני במנהל עסקים (MBA) המסתיימת בדרך כלל תוך שנתיים, תואר שני במדעים ("תוכנית MSx") שאורכת בדרך כלל כשנה אחת, ותוכנית דוקטורט (PhD). תוכנית ה-MBA היא תוכנית לתואר שני המונה כ-420 סטודנטים בכל שנה. תוכנית MSx מיועדת למנהלים באמצע הקריירה בעלי לכל הפחות 8 שנות ניסיון בעבודה מקצועית. ל-GSB יש מספר שיתופי פעולה עם בתי ספר לעסקים אחרים. בית הספר מציע תוכניות לחינוך מנהלים במשותף עם בית הספר לעסקים של הרווארד. ה-GSB מציע גם אחת משלוש תוכניות Sloan Fellows לניהול, בשיתוף עם המכון הטכנולוגי של מסצ'וסטס ובית הספר לעסקים של לונדון.  נכון ליולי 2023 GSB דורג במקום השלישי של "US News & World Report", במקום הראשון של ביזנסוויק, של דירוג QS ובדירוג "Poets & Quants". בית הספר למנהל עסקים בסטנפורד הוא בית הספר לעסקים הסלקטיבי ביותר בארצות הברית, כאשר אחוז הקבלה עומד על כ-6%–7%. אתר האינטרנט הרשמי של בית הספר לעסקים של אוניברסיטת סטנפורד (באנגלית) מדיה וקבצים בנושא בית הספר לעסקים של אוניברסיטת סטנפורד בוויקישיתוף בית הספר לעסקים של אוניברסיטת סטנפורד, ברשת החברתית פייסבוק בית הספר לעסקים של אוניברסיטת סטנפורד, ברשת החברתית אקס (טוויטר) בית הספר לעסקים של אוניברסיטת סטנפורד, ברשת החברתית אינסטגרם בית הספר לעסקים של אוניברסיטת סטנפורד, סרטונים בערוץ היוטיוב Byrne, John A. (2020-04-17). "Poets&Quants | The Most Selective MBA Programs". Poets&Quants (באנגלית אמריקאית). נבדק ב-2020-09-19. Kowarski, Ilana (14 באפריל 2020). "10 Business Schools with Lowest Acceptance Rates". {{cite web}}: (עזרה) "Stanford MBA Class Profile | Breakdown". www.businessbecause.com (באנגלית). 2020-11-06. נבדק ב-2020-12-05. Stanford University 1916–1941, pg 79–80. Stanford GSB History of the library gsb.stanford.edu SGSB Press Release. "Stanford MSx". נבדק ב-6 בינואר 2013. {{cite web}}: (עזרה) "Stanford MSX Class of 2018 Profile". נבדק ב-25 בדצמבר 2017. {{cite web}}: (עזרה) Bradshaw, Della (2012-03-19). "A degree of choice for the older and wiser student". FT.com. אורכב מ-המקור ב-10 בדצמבר 2022. נבדק ב-2016-07-19. {{cite web}}: (עזרה) "Best Business Schools". "Terms of Service Violation". Bloomberg Businessweek. "MBA Rankings 2021 – Global". Top Universities. נבדק ב-2021-06-04. "Poets and Quants 2021 MBA Rankings". 2020-12-07. Zlomek, Erin. (18 April 2013) India's IIM-A, the World's Toughest B-School to Get Into.
חואן ספורסה

חואן סבסטיאן ספורסה (בספרדית: Juan Sebastián Sforza; נולד ב-14 בפברואר 2002 ברוסאריו שבארגנטינה) הוא כדורגלן ארגנטינאי המשחק בעמדת הקשר האחורי בקבוצת פ.ס.ו איינדהובן מליגת העל ההולנדית. ספורסה גדל במחלקות הנוער של סנטה טרסיטה, אוניון דה אלברס, סרמיינטו, פונדסיון מסי וניואל'ס אולד בויס. בשנת 2020 החל לשחק בקבוצה הבוגרת של ניואל'ס אולד בויס במסגרת ליגת העל הארגנטינאית. מדיה וקבצים בנושא חואן ספורסה בוויקישיתוף חואן ספורסה, ברשת החברתית אינסטגרם חואן ספורסה, באתר Transfermarkt חואן ספורסה, באתר Soccerway חואן ספורסה, באתר FootballDatabase.eu חואן ספורסה, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חואן ספורסה".
לה קוקרצ'ה

"לה קוקרצ'ה" (בספרדית: "La Cucaracha") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-5 במרץ 2023 בהוצאת חברת התקליטים דנה מיוזיק, כסינגל שלא מתוך אלבום אולפן. את השיר כתבו, הלחינו והפיקו לידור סעדיה וחן אהרוני. "לה קוקרצ'ה" הושמע לראשונה ב-15 באוקטובר 2022 במסיבת להט"ב שנערכה במועדון הפוראבר בנמל תל אביב. בחלק מהערב עלה להופיע הדי ג'יי שגיא קריב, ובין השירים שהשמיע נמנתה סקיצה של השיר. ב-13 בנובמבר עלה לסאונדקלאוד הרמיקס שלו, שכלל גם את גרסת הדמו. אולם לאחר כמה שעות הוא הוסר מהאתר. ב-15 בפברואר 2023, כחודש לפני פרסום השיר, התראיינה אינטרנשיונל למאקו וסיפרה כי הוא מתאר בחורה שמחפשת גברים אמיתיים, ולא "לה קוקרצ'ות". בנוסף חשפה שהוא מבוסס על סגנון דאנס, וכי תאריך יציאתו ננעץ ל-1 במרץ. אולם ביום ההשקה המיועד התקיימו הפגנות נרחבות נגד הרפורמה המשפטית במוקדים שונים ברחבי מדינת ישראל, ובעיקר בתל אביב-יפו. אינטרנשיונל פרסמה בדף הפייסבוק שלה שיציאת השיר תידחה. השיר החדש שלי, "לה קוקרצ'ה", היה אמור לצאת היום. לפני חודש התאריך ננעץ. חיכיתי לזה מאוד. בדרך היו מי שקבעו ליום הזה תוכניות אחרות לגמרי והרגשתי שזה ממש לא יום לשיר חדש ומשמח... אף על פי שראיתי ברחובות הרבה מאוד עצב ותסכול ופחד, היה במראה הזה גם פתח לתקווה וגאווה בישראל שלי, ותחושה, שבסוף יהיה בסדר... אני רוצה לקוות שזה גם מה שתרגיש ההנהגה שלנו אל אלה מהעם שיוצאים לרחובות מאהבה ודאגה. לא אויבי העם יצאו היום לרחובות - אלא אוהביה — אינטרנשיונל בפוסט בדף הפייסבוק שלה לבסוף הועלה "לה קוקרצ'ה" לפלטפורמות הזרמת המוזיקה השונות, דוגמת ספוטיפיי ואפל מיוזיק, ב-5 במרץ. סרטון השיר "לה קוקרצ'ה" באתר יוטיוב המילה La Cucaracha בספרדית פירושה "מקק". La Cucaracha, Dana International community השיר החדש שלי, לה-קוקרצ׳ה, היה אמור לצאת היום., פייסבוק לה קוקרצ'ה, 2023-03-05, נבדק ב-2023-07-17 מדיה פורסט - המצעד הישראלי השנתי לסיכום שנת תשפ"ג | Mysong By Media Forest, באתר www.mysong.co.il (באנגלית)
מטייה פריגן

מטייה פריגן (בקרואטית: Matija Frigan; נולד ב-11 בפברואר 2003 ברייקה שבקרואטיה) הוא כדורגלן קרואטי המשחק בעמדת החלוץ בקבוצת רייקה מליגת העל הקרואטית. פריגן גדל במחלקת הנוער של רייקה. בחצי הראשון של עונת 2021/2022 הושאל לה.נ.ק. אוריינט מליגת המשנה הקרואטית, ובחצי השני של העונה הושאל להרוואטסקי דרגווליאץ מליגת העל הקרואטית. בעונת 2022/2023 שיחק בקבוצה הבוגרת של רייקה במסגרת ליגת העל הקרואטית, וערך 27 הופעות ליגה, בהן הבקיע 13 שערים. פריגן היה חלק מסגל נבחרת קרואטיה עד גיל 21 לטורניר אליפות אירופה עד גיל 21 בשנת 2023. מטייה פריגן, באתר Transfermarkt מטייה פריגן, באתר Soccerway מטייה פריגן, באתר WorldFootball.net מטייה פריגן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מטייה פריגן".
עומר כהן (קצין תקשוב)

עומר כהן (נולד ב-1977) הוא קצין בצה"ל בדרגת תת-אלוף המשרת כקצין קשר ותקשוב ראשי (קשר"ר). בעבר שירת כמפקד הקשר והאלקטרוניקה של פיקוד הדרום. כהן נולד וגדל בקריית טבעון. התגייס לצה"ל בשנת 1995. לאחר קורס קצינים שימש בשנים 1997–1998 כקצין תקשוב גדודי בגדוד שקד שבחטיבת גבעתי. בשנים 1998–2000 היה כהן סגן קצין הקשר החטיבתי בחטיבת קטיף. בשנים 2000–2001 שירת כמ"פ בגדוד התקשוב של פיקוד הדרום. בשנים 2002–2004 שימש כקצין הקשר של חטיבת הגפן. בשנים 2004–2006 שירת כקצין הקשר של חטיבת גבעתי. בשנים 2006–2007 היה סגן מפקד גדוד התקשוב באוגדה 98. לאחר מכן יצא ללמוד לימודי הנדסה וניהול. בשנים 2011–2013 שימש כקצין אג"ם של התקשוב בפיקוד דרום. בשנים 2013–2015 היה מפקד גדוד אמירים ביחידת חושן. התפקיד הבא שלו היה מפקד גדוד התקשוב של אוגדה 162, אותו מילא בשנים 2015–2017. לאחר מכן שימש בשני תפקידים באגף התקשוב וההגנה בסב"ר במשך כשנתיים. בשנים 2018–2020 שימש מפקד מרכז הלוחמה האלקטרונית. ב-2020 מונה למפקד הקשר והאלקטרוניקה של פיקוד הדרום. ב-17 ביולי 2023 הוחלט שימונה לקצין קשר ותקשוב ראשי. ב-6 באוגוסט 2024 נכנס לתפקיד והועלה לדרגת תת-אלוף. כהן הוא בוגר לימודי הנדסה, תעשייה וניהול באוניברסיטת אריאל בשומרון. הוא נשוי ואב לשלושה, ומתגורר ברמת צבי. מדיה וקבצים בנושא עומר כהן בוויקישיתוף יוסי הטוני, ‏אל"מ עומר כהן מונה למפקד הקשר והאלקטרוניקה של פיקוד הדרום, באתר "אנשים ומחשבים", 8 באוגוסט 2019 מפקד חדש לחיל הקשר והתקשוב, באתר צה"ל, 7 באוגוסט 2024
יאסר לערוסי

יאסר לערוסי (בצרפתית: Yasser Larouci, בערבית: ياسر لعروسي; נולד ב-1 בינואר 2001 באל-ואד שבאלג'יריה) הוא כדורגלן צרפתי-אלג'יראי בעמדת המגן השמאלי בקבוצת שפילד יונייטד מהפרמייר ליג, בהשאלה מטרואה, ובנבחרת אלג'יריה. לערוסי גדל במחלקת הנוער של לה האבר, ובשנת 2017 עבר למחלקת הנוער של ליברפול. ב-5 בינואר 2020 ערך את הופעת הבכורה שלו בקבוצה הבוגרת של ליברפול, כשהחליף את ג'יימס מילנר בניצחון 1-0 על אברטון במסגרת הסיבוב השלישי של גביע ה-FA לעונת 2019/2020. ב-26 ביולי 2021 חתם לערוסי בטרואה מליגת העל הצרפתית. ב-3 באוקטובר ערך את הופעת הבכורה שלו במועדון, בהפסד 2-0 לנאנט במסגרת המחזור התשיעי בליגה לעונת 2021/2022. ב-28 בינואר 2023 הבקיע את שער הבכורה שלו בקבוצה, בתיקו 1-1 נגד לאנס במסגרת המחזור ה-20 בליגה לעונת 2022/2023. ב-17 ביולי 2023, לאחר ירידתה של טרואה לליגת המשנה הצרפתית, הושאל לערוסי למשך עונת 2023/2024 לשפילד יונייטד, העולה החדשה לפרמייר ליג. לערוסי היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2023. ב-16 באוקטובר 2023 ערך לערוסי את הופעת הבכורה שלו בנבחרת אלג'יריה, בתיקו 1-1 נגד נבחרת מצרים במשחק ידידות. נכלל בסגל נבחרת אלג'יריה לטורניר גביע אפריקה לאומות 2023. יאסר לערוסי, באתר Transfermarkt יאסר לערוסי, באתר Soccerway יאסר לערוסי, באתר BDFutbol יאסר לערוסי, באתר WorldFootball.net יאסר לערוסי, באתר FootballDatabase.eu יאסר לערוסי, באתר ESPN YASSER LAROUCI EST BLEU & BLANC ! באתר הרשמי של טרואה, 26 ביולי 2021 (בצרפתית) Sheffield United sign defender Larouci from Troyes באתר BBC, ‏ 17 ביולי 2023 (באנגלית)
טריטוריית איחוד

טריטוריית איחוד היא יחידה מנהלית פדרטיבית בהודו. בניגוד למדינות, שיש להן ממשלות משלהן, טריטוריות האיחוד נשלטות על ידי הממשלה הלאומית בדלהי באופן ישיר. המונח טריטוריית איחוד מתייחס לטריטורייה שבשליטת האיחוד, או ממשלת הודו. טריטוריות איחוד, בשונה ממדינות הודו, בהם בית הנבחרים של המדינה מקים ממשלה, מנוהלות על ידי נציב כללי הממונה על ידי נשיא הודו, המשמש כראש ממשלת הטריטוריה. הסמכות להקים ולפרק טריטוריות איחוד מסורה לפרלמנט ההודי. בנוסח המקורי של חוקת הודו, שהתקבל ב-26 ביוני 1950, לא היו טריטוריות איחוד, אך נקבעה חלוקה בין ארבעה סוגי מדינות: שתי סוגי מדינות בניהול עצמי (בשליטת מושל כללי או רג'פורק) ושתי סוגי מדינות בשליטת ממשלת הודו - בשליטת נציב כללי או סגן מושל. במהלך חקיקת חוק ארגון מחדש של המדינות ב-1956 תוקנה חוקת הודו ונקבעו שתי יחידות מנהליות בלבד: מדינות, בשליטה עצמית, וטריטוריות איחוד, בשליטת ממשלת הודו. נכון ל-2023 יש שמונה טריטוריות איחוד. חלק מהן היו מושבות אירופיות עד אמצע שנות השישים (פודוצ'רי, דאדרה ונאגר האוולי ודאמאן ודיו), חלקן מאוכלסות באדיוואסי (לאקשאדוויפ, איי אנדמן וניקובר), לצד שתי טריטוריות איחוד שהיוו בעבר את ג'אמו וקשמיר: ג'אמו וקשמיר ולדאק. צ'אנדיגאר היא טריטוריית איחוד משום שיש מחלוקת מתמשכת בשאלה אם היא שייכת להריאנה או לפנג'אב. ב-1962 נקבע כי בחוקת הודו כי הפרלמנט ההודי רשאי להקים בתי מחוקקים עבור פודוצ'רי וגואה, דאמאן ודיו. עם הפיכת גואה למדינה ב-1987, הוסר האספה המחוקקת של גואה מהתיקון לחוקה. ב-1991 תוקנה חוקת הודו ונקבע מעמד של טריטוריית הבירה הלאומית עבור דלהי, ונקבע כי יהא לה בית מחוקקים עצמאי. טריטוריות איחוד מנוהלות על ידי נציב כללי הממונה על ידי נשיא הודו, המשמש כראש ממשלת הטריטוריה. הסמכות להקים ולפרק טריטוריות איחוד מסורה לפרלמנט ההודי. לטריטוריות האיחוד יש ייצוג בלוק סבהה, הבית התחתון של הפרלמנט ההודי, כאשר 19 מתוך 543 חבריו באים מטריטוריות האיחוד. מרבית הטריטוריות הן בעלות נציג אחד, אך דאדרה ונאגר האוולי ודאמאן ודיו היא בעלת שני נציגים, ג'אמו וקשמיר היא בעלת חמשה ודלהי בעלת שבעה נציגים. לטריטוריות האיחוד דלהי, פודוצ'רי וג'אמו וקשמיר יש בית נבחרים משלהם ועל כן יש להן ייצוג גם ברג'יה סבהה, הבית העליון של הפרלמנט ההודי. מדיה וקבצים בנושא טריטוריית איחוד בוויקישיתוף טריטוריית איחוד, באתר אנציקלופדיה בריטניקה (באנגלית) 60 שניות על טריטוריות האיחוד של הודו - אסיה פאסיפיק בלוג מינהל סחר חוץ, באתר אסיה פאסיפיק, ‏10 בספטמבר 2017 Constitution of India, Part VIII (באנגלית) Government of Union Territories Act, 1963, משרד הפנים של הודו (באנגלית)
האקון ארנר האראלדסון

האקון ארנר האראלדסון (באיסלנדית: Hákon Arnar Haraldsson; נולד ב-10 באפריל 2003 באקרנס שבאיסלנד) הוא כדורגלן איסלנדי המשחק בעמדת הקשר ההתקפי בקבוצת ליל מליגת העל הצרפתית ובנבחרת איסלנד. האראלדסון גדל במחלקת הנוער של אקרנס, וב-27 ביוני 2019 חתם במחלקת הנוער של פ.צ. קופנהגן מליגת העל הדנית. הוא ערך 40 הופעות ליגה במדי המועדון, בהן הבקיע שמונה שערים. ב-17 ביולי 2023 חתם על חוזה לחמש שנים בליל מליגת העל הצרפתית. ב-2 ביוני 2022 ערך האראלדסון את הופעת הבכורה שלו בנבחרת איסלנד, בתיקו 2-2 נגד נבחרת ישראל במסגרת ליגת האומות 2022/2023. ב-26 במרץ 2023 הבקיע את שער הבכורה שלו בנבחרת, בניצחון 7-0 על נבחרת ליכטנשטיין במסגרת מוקדמות יורו 2024. פ.צ. קופנהגן אליפות דנמרק (2): 2021/2022, 2022/2023 הגביע הדני (1): 2022/2023 האקון ארנר האראלדסון, ברשת החברתית אינסטגרם האקון ארנר האראלדסון, באתר Transfermarkt האקון ארנר האראלדסון, באתר Soccerway האקון ארנר האראלדסון, באתר WorldFootball.net האקון ארנר האראלדסון, באתר National Football Teams האקון ארנר האראלדסון, באתר FootballDatabase.eu HÁKON ARNAR HARALDSSON JOINS TALENT DEPARTMENT באתר הרשמי של פ.צ. קופנהגן, 27 ביוני 2019 (באנגלית) L'international islandais, Hákon Haraldsson, nouveau renfort offensif באתר הרשמי של ליל, 17 ביולי 2023 (בצרפתית)
וזה לא מה ש...

"וזה לא מה ש..." הוא שיר שהוקלט על ידי הזמרים-יוצרים הישראליים ערן צור, דנה אינטרנשיונל, קורין אלאל ורונה קינן. הוא יצא לאור באוקטובר 1997, על ידי חברת התקליטים NMC יונייטד אנטרטיינמנט, כסינגל מתוך אלבומו של צור, אתה חברה שלי (1997). ההקלטה הראשונה של השיר בוצעה על ידי נורית גלרון עבור אלבומה "סימפתיה" (1982), בשם "זה לא זה". בשנת 1997 ערך צור מופע בשם "אתה חברה שלי", המוקדש לשירי יונה וולך במסגרת פסטיבל Next במרכז סוזן דלל. בין השירים שביצע נמנה "שיר קדמשנתי (סקס אחר)" בביצועה של אינטרנשיונל ו"וזה לא מה ש..." בביצועה לצד קורין אלאל ורונה קינן. לאחר ההופעה פורסם האלבום "אתה חברה שלי" (1997) במלואו עם כל רצועותיו השונות. סרטון השיר "וזה לא מה ש..." באתר יוטיוב וזה לא מה ש..., באתר Dana International community ערן צור* – אתה חברה שלי, באתר דיסקוגס
מאדס הרמנסן

מאדס הרמנסן (בדנית: Mads Hermansen; נולד ב-11 ביולי 2000 באודנסה שבדנמרק) הוא כדורגלן דני המשחק בעמדת השוער בקבוצת ברונדבי מליגת העל הדנית. הרמנסן גדל במחלקות הנוער של נאסבי בולדקלוב וברונדבי. בעונת 2019/2020 ו-2020/2021 שימש כשוער שני בקבוצה הבוגרת של ברונדבי. בעונת 2021/2022 החל לשמש כשוער הראשון של הקבוצה. ב-3 בדצמבר 2022 זכה בתואר שחקן השנה של ברונדבי לשנת 2022. נכלל בסגל נבחרת דנמרק לטורניר יורו 2024, על-אף שלא ערך הופעות במדי הנבחרת עד למועד הזימון. ברונדבי אליפות דנמרק (1): 2020/2021 מדיה וקבצים בנושא מאדס הרמנסן בוויקישיתוף מאדס הרמנסן, באתר Transfermarkt מאדס הרמנסן, באתר Soccerway מאדס הרמנסן, באתר WorldFootball.net מאדס הרמנסן, באתר FootballDatabase.eu Mads Hermansen er Årets Spiller i Brøndby IF 2022 באתר הרשמי של ברונדבי, 3 בדצמבר 2022 (בדנית) Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
אלכס סקוט

אלכס ג'יי סקוט (באנגלית: Alex Jay Scott; נולד ב-21 באוגוסט 2003 בגרנזי שבאיי התעלה) הוא כדורגלן אנגלי המשחק בעמדת הקשר בקבוצת בורנמות' מהפרמייר ליג. סקוט החל את הקריירה המקצוענית שלו בקבוצת הכדורגל של גרנזי מהליגות הנמוכות באנגליה. בשנת 2020 חתם סקוט בבריסטול סיטי מהפוטבול ליג צ'מפיונשיפ. ב-25 באפריל 2021 ערך את הופעת הבכורה שלו בקבוצה הבוגרת של בריסטול סיטי, בהפסד 3-2 ללוטון טאון במסגרת המחזור ה-44 בליגה לעונת 2020/2021. סקוט זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022. הוא היה חלק מסגל הנבחרת לטורניר גביע העולם עד גיל 20 בשנת 2023. נבחרת אנגליה עד גיל 19 אליפות אירופה עד גיל 19 (1): 2022 אלכס סקוט, ברשת החברתית אקס (טוויטר) אלכס סקוט, ברשת החברתית אינסטגרם אלכס סקוט, באתר Transfermarkt אלכס סקוט, באתר Soccerway אלכס סקוט, באתר BDFutbol אלכס סקוט, באתר WorldFootball.net אלכס סקוט, באתר FootballDatabase.eu
סוף קיץ

"סוף קיץ" הוא שיר בביצוע הזמרת הישראלית עפרה חזה. יאיר רוזנבלום הלחין את השיר למילותיה של המשוררת חיה ורד. השיר הולחן עבור מצעד הפזמונים העברי השנתי לשנת תשמ"ב (1982) של רשת ג', מצעד שבו זכתה חזה בתואר זמרת השנה. השיר נכנס למצעדי הפזמונים של שנת תשמ"ג והגיע למקום השביעי במצעד השנתי של רשת ג' ולמקום ה־24 במצעד השנתי של גלי צה"ל. הוא נכלל באלבומה של חזה "חי", שהתפרסם ב־1983. יאיר רוזנבלום היה מבכירי המלחינים בישראל וכתב להיטים רבים מאוד. עפרה חזה רצתה שילחין לה שיר וביקשה מאמרגנה בצלאל אלוני שיפנה אליו. אלוני פנה לאמרגניתו של רוזנבלום, הציג את עצמו וביקש שרוזנבלום ילחין שיר לחזה. רוזנבלום הלחין את השיר למילותיה של חיה ורד. חזה נבחרה לזמרת השנה במצעד השנתי של רשת ג' לשנת תשמ"ב (1982), והשיר נועד לביצוע במצעד. הוא נכלל באלבומה של חזה "חי" כשיר הסוגר את האלבום. "סוף קיץ" הוצג ב"פינה לשיפוטכם" של מצעד הפזמונים השבועי הראשון של רשת ג' לשנת תשמ"ג, מצעד ששודר ב־22 בספטמבר 1982. השיר זכה להצלחה גדולה והגיע בשיאו למקום הראשון ב־15 בדצמבר 1982, מקום בו שהה שלושה שבועות. בסך הכל צעד השיר במשך 18 שבועות עד 16 בפברואר 1983, אז יצא מהמצעד‏. במצעד הפזמונים העברי השנתי לשנת תשמ"ג של התחנה השיר דורג במקום השביעי. חזה זכתה בתואר זמרת השנה במצעד זה. במצעד השנתי של גלי צה"ל השיר דורג במקום ה־24. סרטון השיר "סוף קיץ" באתר יוטיוב מילות השיר "סוף קיץ" באתר שירונט סרטון השיר "סוף קיץ", מתוך רצועת הקליפים של "זהו זה!", באתר יוטיוב הדיאלוג היה בוטה: אלוני סיפר שהאמרגנית הסכימה, אך הודיעה לו שיצטרך לשלם על זה. אלוני השיב לה שרוזנבלום צריך לשלם לחזה בשביל שהיא תשיר שיר שלו. השיר מוצג למצעד השבועי של רשת ג' ב"פינה לשיפוטכם", באתר פזמונט, בדיקה אחרונה ב־17 ביולי 2023 תקליט שדרים "סוף קיץ", באתר סטריאו ומונו, בדיקה אחרונה ב־17 ביולי 2023 נתוני היצירה, באתר אקו"ם, בדיקה אחרונה ב־2 ביולי 2023 "סוף קיץ" בביצוע רוחמה רז ו"מקהלת קולות הזמיר", באתר יוטיוב, בדיקה אחרונה ב־18 ביולי 2023 עמ' 178, קרן רוזנבלום־פולק (ע), תמיד עולה המנגינה: משירי יאיר רוזנבלום, תל אביב: ידיעות ספרים, 2013 ‏40 שנים לצאת האלבום "חי" של עפרה חזה (החל מ־36:44), באתר כאן, 24 במרץ 2023, בדיקה אחרונה ב־17 ביולי 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־17 ביולי 2023 השיר יוצא ממצעד רשת ג', באתר פזמונט, בדיקה אחרונה ב־17 ביולי 2023 המצעד השנתי לשנת תשמ"ג של רשת ג', באתר פזמונט, בדיקה אחרונה ב־17 ביולי 2023 להיטון עולם הקולנוע, 14 בספטמבר 1983
פודוקנמיס נהר מגדלנה

פודוקנמיס נהר מגדלנה (שם מדעי: Podocnemis lewyana) הוא מין של צב מים גדול ממשפחת הפודוקנמיים החי בטבע באמריקה הדרומית והוא מצוי בטבע בסכנת הכחדה חמורה, כשהוא המאוים ביותר מבני משפחתו. הצב חי בטבע בנהרות של צפון קולומביה ביניהם בנהר מגדלנה (אנ'), נהר קאוקה (אנ') ונהר סינו (אנ'). הצב בעל דו-צורתיות זוויגית כשהזכרים קטנים יותר ומגיעים למשקל ממוצע של 1.6 ק"ג ולאורך שריון של 24.6 ס"מ, בעוד הנקבות מגיעות למשקל ממוצע של 5.6 ק"ג ולאורך 37 ס"מ. לזכרים יש ראש אפרפר-חום, כשלנקבות יש ראש חום-אדמדם יותר. הצב יכול לחיות 10 עד 15 שנה בטבע. הצב מקנן על הגדות החוליות של הנהרות כשהנקבות יכולות להטיל עד 22 ביצים, אשר מינם נקבע בהתאם לטמפרטורה. בבגרותו הוא חי סמוך למים וניזון לרוב על צמחי מים אך גם מחרקים ודגים מזדמנים. צב זה נתון בסכנה גדולה בטבע, עקב אובדן בית גידולו, זיהום מים, ציד של המקומיים לעיתים בשל סגולות רפואיות של מאמינים וכן בשל הרבייה האיטית שלו. מדיה וקבצים בנושא פודוקנמיס נהר מגדלנה בוויקישיתוף פודוקנמיס נהר מגדלנה, באתר ITIS (באנגלית) פודוקנמיס נהר מגדלנה, באתר NCBI (באנגלית) פודוקנמיס נהר מגדלנה, באתר Animal Diversity Web (באנגלית) פודוקנמיס נהר מגדלנה, באתר האנציקלופדיה של החיים (באנגלית) פודוקנמיס נהר מגדלנה, באתר GBIF (באנגלית) פודוקנמיס נהר מגדלנה באתר הרשימה האדומה של IUCN
Mind Your Business

"Mind Your Business" הוא שיר של הזמרים האמריקאים will.i.am ובריטני ספירס, שיצא דרך אפיק רקורדס ב-21 ביולי 2023. הסינגל מסמן את שיתוף הפעולה הרביעי של will.i.am ושל ספירס, בעקבות "It Should Be Easy" ‏(2013). סרטון השיר "Mind Your Business" באתר יוטיוב מידע על השיר "Mind Your Business" באתר iTunes מידע על השיר "Mind Your Business" באתר ספוטיפיי "Mind Your Business". Apple Music. 21 ביולי 2023. נבדק ב-20 ביולי 2023. {{cite web}}: (עזרה)תחזוקה - ציטוט: url-status (link) Sisti, Sara (21 ביולי 2023). "Will.i.am, Britney Spears - MIND YOUR BUSINESS (Radio Date: 21-07-2023)" (הודעה לעיתונות) (באיטלקית). EarOne. ארכיון מ-21 ביולי 2023. נבדק ב-21 ביולי 2023. {{cite press release}}: (עזרה) @USRadioUpdater (21 ביולי 2023). ".@iamwill & @britneyspears' "Mind Your Business" has been serviced to US Pop, Hot AC & Rhythmic Radio" (Tweet). נבדק ב-22 ביולי 2023 – via Twitter. {{cite web}}: (עזרה)
סויסיי

סויסיי (ביפנית: すいせい, "שביט") היא גשושית של סוכנות החלל היפנית ששוגרה ב-1985. מטרתה של הגשושית הייתה להגיע לסביבת שביט האלי ולהעביר נתונים על השביט. במקביל ליפן לכיוון השביט נשלחו גשושיות שנבנו על ידי ברית המועצות וסוכנות החלל האירופית. הגשושית שוגרה ב-18 באוגוסט 1985 ממרכז החלל אוצ'ינורה בעזרת משגר מדגם M-3. המבנה של הגשושית היה דומה למבנה של גשושית Sakigake ששוגרה בינואר 1985 באותה מטרה. על הגשושית הותקן מכשיר CCD לביצוע צילומים בתחום אולטרה סגול ומכשיר למדידת רוח השמש. המטרה הייתה לבצע צילומי עטרה של השביט בתקופה של 30 ימים לפני הגעה ליעד ו-30 ימים לאחר התקרבות מרבית לשביט. מדידות רוח השמש בוצעו בתקופה ארוכה יותר. לשליטה על מסלול הגשושית הותקנו מדחפים שהופעלו בהידרזין. צילומי אולטרה סגול החלו בנובמבר 1985 וכל יום נשלחו למרכז הבקרה 6 צילומים. ב-8 במרץ 1986 הגשושית עברה במרחק 151 אלף קילומטר מהשביט וספגה פגיעות מינוריות. באפריל 1987 הגשושית עברה כ-60 אלף קילומטר מכדור הארץ. היו תוכניות להתקרב לשביט 21P/Giacobini-Zinner בשנת 1998 אך מחוסר דלק תוכנית זו לא התגשמה. אתר האינטרנט הרשמי של סויסיי תיאור הגשושית ופיעלותה, באתר סוכנות החלל היפנית תיאור המשימה, באתר נאס"א סויסיי, באתר אנציקלופדיה בריטניקה (באנגלית)